Ernest Archdeacon

Ernest Archdeacon (født 28. mars 1863 i Paris, død 3. januar 1950 i Versailles) var en velstående fransk advokat av irsk avstamning som var fremtredende i det franske luftfartsmiljø før første verdenskrig. Han gjorde sin første ballongoppstigning 20 år gammel. Han bestilte en kopi av brødrene Wrights glidefly Nr. 3, men hadde bare begrenset hell med dette. Han blir betraktet som Frankrikes fremste pådriver og sponsor av luftfart, og satte opp premier (Coupe d'Aviation Ernest Archdeacon og Deutsch de la Meurthe-Archdeacon). Han organiserte tester og arrangementer.

Hans mest varige bidrag til luftfarten er Aéro-Club de France, den eldste flyklubben i verden, som han stiftet i 1898.. Den 29. mai 1908 ble Archdeacon den første flypassasjeren i Europa da han fløy med  Henri Farman i Gent.

Tidlig liv 
Archdeacon ble født og vokste opp i Paris og studerte jus for en karriere innen Rettsvesenet. Hans lidenskapelige interesse for vitenskap førte ham også til å studere ballonger og luftfart, og i 1884, bare 20 år gammel, gjorde han sin første ballongoppstigning.

Bilkjøring 
Archdeacon var en ivrig sportsbilist og deltok i mange av de viktigste arrangementene i perioden.

I 1894 ble han nr 17. i verdens første fartsløp. Han kjørte sin Serpollet fra Paris til Rouen, en avstand på 127 km på 13 timer.

I 1896 endte han på en 7.-plass i Paris-Marseille-Paris Trail og kjørte en Delahaye 1 710 km på 75 timer, 29 minutter og 48 sekunder. I dette løpet fullførte 14 av 32 som startet.

I 1897 endte han på 20.-plass i Paris - Dieppe Trial den 24. juli med en Delahaye. Løpet var på 1 708 km som han fullførte på 5 timer, 41 minutter og 15 sekunder med en gjennomsnittshastighet på 30 km/t. Arrangementet hadde 43 som fullførte av 45 som startet.

I 1899 endte han på 8.-plass i løpet Nice-Castellane-Nice den 21. mars med en Delahaye. Løpet var på 1 207 km. Han kjørte på 3 timer og 40 minutter.

Aero Clubb de France 
Den 20. oktober 1898 grunnla han, i samarbeid med oljemagnaten Henri Deutsch de la Meurthe, Aéro-Club de France. Organisasjonen er fortsatt den offisielle myndighet for organiseringen av luftsport i Frankrike. Andre grunnleggere var Marquis de Fonvielle, Count Henri de la Vaulx og Count Henri de la Valette. Den første presidenten i organisasjonen i 1900 var Marquis Jules-Albert de Dion.

Luftfartsponsor 

I april 1900 annonserte Aéro-Club de France Deutsch de la Meurthe-prisen på 100 000 franc for første luftfartøy som fullførte en rundtur fra Saint-Cloud til Eiffeltårnet og tilbake, på mindre enn tretti minutter. Den 19. oktober 1901 vant Alberto Santos-Dumont  prisen med sitt luftskip Nr 6.

Etter å ha hørt om brødrene Wrights eksperimentering med glidefly fra Oktav Chanutes foredrag for Aero Club de France 2. april 1903, besluttet Archdeacon ytterligere å stimulere til luftfartens utvikling i Frankrike. Han ble oppfordret til å gjøre dette av den franske flypioneer, kaptein Ferber, som hadde skrevet til Archdeacon om «ikke la det flyet finnes opp i Amerika først«. Archdeacon donerte 3 000 franc til "Archdeacon-komiteen!" i  Aéro-Club de France for å sponse luftfartskonkurranser.

Seilfly 
I 1903 bestilte Archdeacon en uferdig kopi av 1902 Wrights glidefly fra monsieur Dargent på det militære ballong- og luftskipstevne i  Chalais-Meudon. Det var en dobbeldekker med et rammeverk i ask, dekket med silke og avstivet med pianotråd, og det manglet utstyr for horisontalkontroll som var nøkkelen til suksessen med brødrene Wrights fly. Det ble beskrevet i La Vie au Grand Air:

De første eksperimentene med dette glideflyet ble gjennomført i april 1904 på sanddynene i Merlimont i nærheten Berck-sur-Mer, ført av Gabriel Voisin og 
kaptein Ferber.
I mars 1905 bestilte han et annet glidefly fra Voisin. I dets første ubemannede test, slept etter en bil, gikk det i stykker i luften.
Et tredje glidefly, Voisin-Archdeacon med pongtonger, ble da bestilt fra Voisin. Dette flyet var innledningen til europeisk luftfart ved Hargrave Celle, basert på Lawrence Hargrave:. Det var en tresetet dobbeltdekker med høyderor fortan og utstyrt med et par pongtonger. Det ble testet på Seinen i Boulogne-Billancourt ved hjelp av en båt som tauet det mellom broene ved Saint-Cloud og Sèvres. Det steg til ca. 60 meter over Seinen og fløy om lag 200 m, men ble skadet i sin neste test og fløy aldri igjen, selv om det ble det gjort videre forsøk på Genèvesjøen i september.

Fly tyngre enn luft  
I 1903 annonserte Ernest Archdeacon og Aéro-Club de France Coupe d 'Aviation Ernest Archdeacon, et sølv trofé for den første flyvningen på mer enn tjue-fem meter med et fartøy «tyngre enn luft». Senere tilbød Aéro-Club de France en pris på 1 500 franc til den første personen som fløy 100 m.
I oktober 1904 anmodet Ernest Archdeacon Deutsch de la Meurthe å tilby en premie på 50 000 franc for den første som fløy en kilometer i en lukket krets. Summen representerte om lag 20 ganger en årsinntekt for en parisisk fagutdannet arbeidstaker. [Chadeau, Emmanuel, The aviation industry in France 1900-1950, Bleriot to Dassault, Paris, Fayard, 1987]. Archdeacon og de la Meurthe forsto at bortsett fra Wrights fly hadde alle flydd i en rett linje. Prisen var ment å oppmuntre til utvikling av flyvning. Vinneren måtte fly en lukket krets.
Denne 100 meter-premien ble vunnet av Alberto Santos-Dumont den 23. oktober 1906 på Bagatelle. Han vant igjen[17] 100 meter-premien 12. november 1906. En 1 kilometer-premie ble vunnet av Henri Farman den 13. januar 1908 i Issy-les-Moulineaux.

Archdeacon Aéromotocyclette Anzani 

I 1906 bestilte Archdeacon en propell-drevet motorsykkel, Aéromotocyclette Anzani, som oppnådde en hastighet på 79,5 km/t på Achères-la-Forêt. Denne Aéromotocyclette var basert på en Buchet-motorsykkel, var utstyrt med en 6 hk Anzani-motor som drev en propell, montert på et 1,5 m stålrør. Det er ingen bevis for at han søkte om patent.

Skepsis mot brødrene Wright 
I november 1905 hadde brødrene Wright skrevet et brev til George Besançon, redaktør av l'Aérophile, hvor de beskrev deres nyeste prestasjoner i detalj. Brevet ble publisert i Paris-sportens avis l'Auto 30. 
november 1905, da Besançon ikke var i stand til å publisere det uten forsinkelse.

Denne nyheten polariserte medlemmer av Aéro Club de France. Et mindretall, inkludert Besançon, Ferber og Henry Kapférer trodde på brødrene Wrights beskrivelse, men de fleste, ledet av Archdeacon, trodde at de var falske.

I 1906 hadde skeptikerne til brødrene Wright i det europeiske flymiljøet produsert et tilsvar i europeiske aviser, spesielt i Frankrike, som var åpent patriotiske, og kalte dem «bløffere». Archdeacon var offentlig skeptisk til brødrenes påstander på tross av publiserte rapporter, og han skrev flere artikler og uttalte at «de franske foretok den første offentlige demonstrasjon av flyvningen».

Den 10. februar 1906 oppsummerte Paris-utgaven av the New York Herald den europeiske oppfatningen av brødrene Wright i en lederartikkel: «Wrights har fløyet eller har de ikke fløyet. De besitter en maskin, eller er de ikke i besittelse av den. De er faktisk enten sannferdige eller løgnere. Det er vanskelig å fly. Det er lett å si Vi har fløyet.»

I august 1908, etter Wilbur Wrights demonstrasjoner på Les Hunaudières veddeløpsbane i nærheten Le Mans, innrømmet Archdeacon offentlig at han hadde gjort dem en urettferdighet.

Flypassasjer 

Ernest Archdeacon ble den første flypassasjeren i Europa da han fløy med Henri Farman i Gent 29. mai 1908. Den totale flyturen var på 1 241 m. Charles E. Vivian sa at han ble invitert 29. mars av Leon Delagrange, som også fløy denne Farman.

Esperanto 
Archdeacon snakket også Esperanto, som han hadde lært i 1908. Han skrev «Hvorfor jeg ble en Esperantist» (Pourquoi je suis devenu espérantiste) med innledning av Henri Farman. Han ble valgt til president i Société Française pour la Propagation de l'Espéranto i 1925, og propaganderte for det internasjonale språket på slutten av sitt liv.

Referanser

Luftfartspionerer
Franske flyvere
Fødsler i 1863
Dødsfall i 1950